TKS

[[שריונית (טנקט) TKS]]
שריונית TK-3
שריונית TK-3 בארגז המטען של המשאית [[פולסקי פיאט 621]]
ה-TKS היה הדגם העיקרי, והאחרון, בסדרת הטנקים הזעירים מדגם TK, אשר יוצרו בפולין מ-1931 ועד פרוץ מלחמת העולם השנייה. שבועות בודדים לפני הפלישה לפולין החלו להיכנס לשירות שריוניות TKS חמושות בתותח שנועדו לאפשר לצבא הפולני להתמודד עם הטנקים הגרמניים בני התקופה - שריוניות אלה היו משחיתי הטנקים הראשונים בהיסטוריה.

== תכנון ופיתוח ==
סדרת הטנקים הזעירים TK פותחה בפולין על בסיס השריונית קרדן-לויד מתוצרת בריטניה. יצור ה-TK החל בשנת 1931, ובשנת 1933 הוצג דגם משופר - ה-TKS. דגם זה, יחד עם דגם ה-TK-3, היו הדגמים העיקריים בסדרה, מהם יוצרו 540 כלים מתוך סך של 575 שריניות TK שנבנו. בשנת 1939, לאור התפתחות הכח המשוריין בגרמניה הנאצית, החלו הפולנים לערוך ניסויים בהסבתן של טנקי ה-TK, אשר היוו את עיקר הכח המשוריין הפולני, לנשיאת תותחים בקטרים 20 ו-37 מ"מ, כדי לאפשר להם להילחם בטנקים הגרמנים של התקופה. לאחר מספר אבות טיפוס, נכנסו טנקים זעירים TKS חמושים בתותח בקוטר 20 מ"מ לייצור סדרתי, אולם רק 24 טנקים מסוג זה הושלמו לפני הפלישה לפולין. טנקים אלה היו למעשה משחיתי הטנקים הראשונים בהיסטוריה.

== שירות מבצעי ==
575 הטנקים הזעירים מסדרת ה-TK היוו את עיקר של הכוח המשוריין הפולני לפני פרוץ מלחמת העולם השנייה. טנקים זעירים אלה ספגו אבדות כבדות במהלך הפלישה לפולין. עקב החימוש הקל שלהם, שהורכב ממקלע יחיד, הם לא היו מסוגלים להתמודד אם אף אחד מכלי השריון הגרמניים, למעט הפנצר 1, אך גודלם הקטן אפשר להם לבצע בהצלחה משימות של סיור וסיוע לכוחות רגליים. בעת הפלישה החזיק הצבא הפולני ב-24 טנקי TKS חמושים בתותח בלבד (כאמור לעיל), אך אלה מהם שנכנסו לקרב כנגד כוחות שריון גרמניים, הוכיחו את עצמם היטב - במקרה אחד, ב-18 בספטמבר 1939, השמיד סמל רומן אורליק, בפקדו על טנק זעיר TKS חמוש בתותח 20 מ"מ, שלושה טנקי פנצר 35(t) גרמנים.

== גרסאות נוספות ==
*TKS - דגם משופר מ-1933. מצויד במנוע פולסקי-פיאט (46 כוחות סוס). כ-260 יחידות סה"כ.
*TK-3 - הדגם הבסיסי מ-1931. מצויד במנוע פורד (40 כוחות סוס). כ-280 יחידות סה"כ.
*TKF - הסבה של טנק זעיר TK-3 למנוע חזק יותר (פולסקי-פיאט, 46 כוחות סוס) ומזקו"מ (שניהם מה-TKS). נבנו כ-18 יחידות.
*TKS חמוש בתותח 20 מ"מ - משחית הטנקים הראשון בעולם. 24 יחידות יוצרו, לפני הפלישה לפולין (1939)
*C2P - טרקטור ארטילריה ממנו הוסר השריון.

גרסאות ניסיוניות:
*TK-1 ו-TK-2 - אבות טיפוס ראשונים.
*TKD - תותח מתנייע קל, חמוש בתותח 47 מ"מ. 4 יחידות הושלמו.
*TKW - טנק סיור קל, מצויד בצריח. אב טיפוס יחיד.
*TK-3 חמוש בתותח 20 מ"מ - אב טיפוס יחיד.
*TKS-D - משחית טנקים קל חמוש בתותח 37 מ"מ. 2 יחידות הושלמו.

== מקורות ==

*Janusz Magnuski, "Karaluchy przeciw panzerom"; Pelta; Warsaw 1995
*Leszek Komuda, "Przeciwpancerne tankietki" in: "Militaria" Year 1 Nr. 3 and Nr. 4.
*Adam Jońca, Rajmund Szubański, Jan Tarczyński, "Wrzesień 1939 - Pojazdy Wojska Polskiego - Barwa i broń"; WKL; Warsaw 1990.
*Jan Tarczyński, K. Barbarski, A. Jońca, "Pojazdy w Wojsku Polskim - Polish Army Vehicles - 1918-1939"; Ajaks; Pruszków 1995.
*"Czołg rozpoznawczy TK-S", Militaria i Fakty nr. 31 (6/2005)
*Janusz Magnuski, "Czołg rozpoznawczy TKS (TK)"; TBiU nr. 36; Wydawnictwo MON; Warsaw 1975
*Zbigniew Lalak, "Czołg rozpoznawczy TK3 / Reconnaissance tank TK3" in Z. Lalak, T. Basarabowicz, R. Sawicki, M. Skotnicki, P. Żurkowski "Pojazdy II wojny swiatowej (tom 2) / Military Vehicles of WW2, part 2", Warsaw 2004, 
*Eesti soomusmasinad : soomusautod ja tankid 1918-1940 / Tiit Noormets, Mati Õun Tallinn : Tammiskilp, 1999 Page 52 

== קישורים חיצוניים ==

* [http://derela.republika.pl/tk.htm הטנקים הזעירים הפולניים TK-3 ו- TKS - חלק 1: היסטוריית פיתוח וייצור] , באתר PIBWL, 28 ביולי 2008 
*[https://web.archive.org/web/20100115202106/http://wwiivehicles.com/poland/tankettes/tk-tks.asp טנקים זעירים TK ו- TKS של פולין], באתר wwiivehicles.com 
*[https://web.archive.org/web/20070927004708/http://www.achtungpanzer.com/pol/poltk.htm Polish Armor 1939 - TK Tankette Series], באתר Achtung Panzer

== הערות שוליים ==

קטגוריה:משחיתי טנקים